Johanna

Johanna on naisen etunimi. Johannan nimipäivä on 21. heinäkuuta. == Nimen alkuperä == Johanna kuuluu perinteisiin suomalaisiin etunimiin.Kiviniemi 1993, s. 41 Se on Johanneksen sisarnimi. Johannes tulee Raamatun Johanneksesta, Jeesuksen edelläkävijän ja kastajan mukaan. Nimet on johdettu heprean Jochanasta, joka tarkoittaa ’Jahve on armollinen’.Vilkuna 2005, ss. 13, 117 Mielenkiintoista on, että Johannan veljesnimi Johannes on ollut yksi suosituimmista kristillisistä etunimistä keskiajalla Suomessa, mutta Johannasta ei ole tältä ajalta mitään mainintoja. Johanna on tullut suomalaisen almanakkaan vasta vuonna 1705 ja nykyisellä päivällään eli 21. heinäkuuta se on ollut vuodesta 1755 lähtien. Uudessa testamentissa Johannan mainitaan olleen kuningas Herodeksen taloudenhoitajan vaimo ja kuuluneen Jeesuksen ystäväpiiriin. Pääsiäisaamuna hän oli ensimmäisiä, jotka saivat kokea tyhjän haudan ihmeen ja todistaa ylösnousemuksesta.Lempiäinen 1979, s. 237 Johanna on tuttu nimi myös kaunokirjallisuudesta. Esimerkiksi Minna Canthin näytelmän Työmiehen vaimo päähenkilö on Johanna.Vilkuna 2005, s. 117 == Suosittu naisennimi 1900-luvulla == Suomessa 1900-luvun alusta pidettyjen väestötilastojen mukaan Johanna on kolmanneksi suosituin naisennimi. Digi- ja väestötietoviraston tilastojen mukaan Suomessa on vuoden 2019 loppuun mennessä ollut kaikkiaan 148 655 Johanna-nimistä naista sekä noin 30 samannimistä miestä. Etunimien lukumäärissä ovat mukana kaikki väestötietojärjestelmään merkityt, myös kuolleiden henkilöiden, nimet. Tilastoissa ovat mukana ensimmäisten etunimien lisäksi muut annetut etunimet. Syntymävuodet Miehiä Naisia Yhteensä –1899 12 10 400 10 412 1900–1919 < 5 15 006 < 15 011 1920–1939 < 5 8 817 < 8 822 1940–1959 0 5 757 5 757 1960–1979 7 51 745 51 752 1980–1999 8 44 919 44 927 2000–2009 < 5 7 778 7 783 2010–2019 0 4 233 2 233 2020-2021 (19.7.2021 mennessä) 0 389 389 Yhteensä < 47 149 044 < 149 091 Vuonna 1899 ja sitä ennemmin syntyneillä naisilla Johanna on viidenneksi suosituin etunimi ja vielä vuosina 1900–1909 yhdeksänneksi suosituin etunimi. 1960-luvulla syntyneillä naisilla Johanna oli yhdeksänneksi suosituin nimi ja 1970-luvulla kaikkein suosituin. 1980-luvulla Johanna oli toiseksi ja 1990-luvulla kolmanneksi suosituin naisennimi. Vuodesta 2000 alkaen nimen suosio on jonkin verran laskenut. Vuonna 1975 lasketussa alle 15-vuotiaiden tyttöjen etunimitilastossa Johanna sijoittui 38:nneksi, vuonna 1981 jopa 14:nneksi ja 1984 sijoitus oli jo kymmenes ja 1986 viides.Vilkuna 2005, s. 117 Johanna oli Hannan tavoin 1800-luvun lopussa erityisen suosittu Kuopion läänissä. Ensimmäiseksi nimekseen siellä sai 1890-luvulla Johannan lähes kolme tyttöä sadasta eli useampi kuin nykyisin. Jälkimmäisenä nimenä Johanna oli vielä suositumpi. Nimi yleistyi 1960-luvulla uudelleen ja oli erityisen suosittu niillä alueilla, joissa se oli aiemmin ollut harvinainen.Kiviniemi 1993, s. 56 Nimien suosion laskuvaihe on yleensä yhtä pitkä kuin nousuvaihekin.Kiviniemi 1993, s. 24 Johanna-nimen kehityskaari näyttää noudattavan perinteisten nimien kehityskaarta. Nimeämiseen vaikuttaa ihmisten sosiaalinen vaisto. Perinteisten nimien suosio on aaltomaista, koska niihin vaikuttaa niiden aiempi käyttö. Yleensä suurin osa ihmisistä ei halua antaa lapsilleen niitä nimiä, jotka ovat heidän omalla ikäpolvellaan yleisiä ja joihin siksi liittyy liikaa erilaisia henkilömielikuvia. Nimenantajasukupolven etsiessä uusia vaihtoehtoja nimeämiseen päädytään usein samantyyppisiin ratkaisuihin: valtaosa jokaisesta ikäpolvesta saa melko yleiseksi osoittautuneen nimen. Kuten pukeutumista ja musiikkimakua, myös nimenantoa ohjaa ympäröivä kulttuuri ja nimien suosio vaihtelee kausittain.Kiviniemi 1993, s. 10–11, 44–45 == Johannan suosio erityisesti toisena nimenä == Ensimmäiset etunimet ovat yleensä kaksitavuisia ja jälkimmäiset kolmitavuisia. Syynä on niin kutsuttu viskurilaki, jonka mukaan sanaliitoissa raskaampi osa on jälkimmäisenä.Kiviniemi 1993, s. 11 Johanna on kolmitavuisuudestaan johtuen ollut paljon suositumpi jälkimmäisenä nimenä. 1970-luvulla se oli jopa suosituin jälkimmäinen etunimi. Ajan nimityyliin sopien se pystyi jopa murtamaan viskurilain ja nousemaan myös kymmenen suosituimman ensimmäisen etunimen joukkoon.Kiviniemi 1993, s. 68 == Tunnettuja Johanna-nimisiä == === Hallitsijasukujen jäseniä === * Johanna Mielipuoli (1479–1555), Kastilian kuningatar ja Espanjan hallitsija 1504–1506 * Johanna Navarralainen (1273–1305), Ranskan ja Navarran kuningatar, kuningas Filip IV:n puoliso * Johanna II (1311–1349), Navarran kuningatar 1329–1349 * Johanna III, Jeanne d’Albret (1528–1572), Navarran kuningatar, kirjailija ja hugenottien voimahahmo * Burgundin Johanna (1291–1300), Burgundin kreivitär, Ranskan kuningatar, kuningas Filip V:n puoliso * Johanna I (1326–1382), Napolin kuningatar 1343–1382 * Johanna II (1371–1435), Napolin kuningatar 1414–1435 * Johanna (1462–1530), Kastilian kruununprinsessa ja kruununtavoittelija * Johanna Elisabet (1712–1760), saksalainen Anhalt- Zerbstin ruhtinatar ja sijaishallitsija, Venäjän keisarinna Katariina Suuren äiti * Johanna Marau Ta‘aroa a Tepau Salmon, Marau (1850–1935), Tahitin kuningatar 1875–1880, kuningas Pōmare V:n puoliso === Muita === * Johanna Ala- Siurua (s. 1972), suomalainen näyttelijä ja juontaja * Johanna Alanko (s. 1993), suomalainen taidemaalari ja keramiikkataiteilija * Johanna Allston (s. 1986), australialainen suunnistaja ja kestävyysjuoksija * Johanna Almgren (s. 1985), ruotsalainen jalkapalloilija * Johanna Andersson (s. 1989), ruotsalainen jalkapalloilija * Johanna Annola (s. 1976), suomalainen historiantutkija ja kirjailija * Johanna Anttila (s. 1985), suomalainen näyttelijä * Johanna Appelberg (1901–1975), suomalainen taidemaalari * Jeanne d'Arc (suomeksi aikaisemmin myös Johanna d'Arc, (1412–1431), Ranskan kansallissankari ja pyhimys * Johanna Asklöf, o.s. Tiira (s. 1972), suomalainen suunnistaja * Johanna Basford (s. 1983), skotlantilainen kuvittaja * Johanna Björkroth (s. 1964), Helsingin yliopiston elintarvikehygienian professori, yliopiston vararehtori * Johanna Booyson (1857–1968), vanhimmaksi elänyt eteläafrikkalainen, yksi maailman vanhimmista ihmisistä (1857–1968) * Johanna Broman (s. 1937), suomalainen selvänäkijä * Johanna Buchert (s. 1960), suomalainen kemisti ja Luonnonvarakeskuksen pääjohtaja * Johanna Debreczeni (s. 1980), suomalainen laulaja, vuoden 2004 tangokuningatar * Johanna Ehrnrooth (1958–2020), suomalainen taidemaalari * Johanna Elsig (s. 1992), saksalainen jalkapalloilija * Johanna Enckell (s. 1933), suomalainen kirjailija, dramaturgi ja ohjaaja * Johanna Ervast (s. 1971), suomalainen kirjailija, pappi ja psykoterapeutti * Johanna Freundlich (s. 1977), suomalainen teatteriohjaaja ja käsikirjoittaja. * Johanna Färber (s. 1988), itävaltalainen kiipeilijä * Johanna Försti (s. 1974), suomalainen laulaja * Johanna Maria van der Gheenst (n. 1500–1558), alankomaalainen palvelijatar, keisari Kaarle V:n rakastajatar * Johanna Grüssner (s. 1972), ahvenanmaalainen jazzmuusikko * Johanna Gullichsen (s. 1958), suomalainen tekstiilisuunnittelija * Johanna Haavisto (s. 1987), suomalainen soutaja * Johanna Hagström (s. 1998), ruotsalainen maastohiihtäjä * Johanna Halkoaho (s. 1977), juoksija, pituushyppääjä * Johanna Hartikainen (s. 1964), suomalainen televisio- ja elokuvakäsikirjoittaja * Johanna Hellsten (s. 1981), suomalainen salibandyn pelaaja * Johanna von Hertzen (s. 1994), suomalainen laulaja ja lauluntekijä * Johanna Hofer (1896–1988), saksalainen näyttelijä * Johanna Holmström (s. 1981), suomenruotsalainen kirjailija * Johanna Homi (s. 1995), suomalainen salibandyn pelaaja * Johanna Hulkko (s. 1969), suomalainen kirjailija ja käsikirjoittaja * Johanna Hurtig (s. 1960), suomalainen lastensuojelun tutkija * Johanna Hübner, o.s. Lüttge (1936–2022), itäsaksalainen kuulantyöntäjä * Johanna Hytti (s. 1987), suomalainen laulaja, lauluntekijä ja freelancer-muusikko * Johanna Hytti (s. 1975), suomalainen jalkapalloilija * Johanna Hyöty (s. 1992), suomalainen tennispelaaja * Johanna Häiväoja (s. 1960), suomalainen kuvanveistäjä * Johanna Iivanainen (s. 1976), suomalainen laulaja * Johanna Ikonen (s. 1969), suomalainen jääkiekkoilija * Johanna Ilvessalo (s. 1964), suomalainen kuvanveistäjä * Johanna Ivaska (s. 1972), suomalainen biotekniikan professori ja akatemiaprofessori * Johanna Juhola (s. 1978), suomalainen harmonikkataiteilija * Johanna Jurva (s. 1977), suomalainen kansanedustaja (perussuomalainen) * Johanna Jussinniemi, Puma Swede (s. 1976), ruotsinsuomalainen pornonäyttelijä * Jóhanna Guðrún Jónsdóttir (s. 1990), islantilainen laulaja * Johanna Kantola (s. 1977), politiikan tutkija ja sukupuolentutkimuksen professori * Johanna Karimäki (s. 1973), suomalainen vihreiden kansanedustaja * Johanna Karjanlahti (s. 2001), suomalainen pesäpalloilija * Johanna Keinänen (s. 1968), suomalainen tanssitaiteilija ja koomikko * Johanna Klier, o.s. Schaller (s. 1952), itäsaksalainen pika-aitajuoksija * Johanna Koivu (s. 1974), suomalainen viulisti ja laulaja * Johanna Koivula (s. 1980), jääkiekkoilija * Johanna Kokko (s. 1976), suomalainen näyttelijä * Johanna Koljonen (s. 1978), suomenruotsalainen kirjailija, kriitikko, suomentaja ja radiotoimittaja * Johanna Koning (1923–2008), alankomaalainen keihäänheittäjä * Johanna Konta (s. 1991), englantilainen tennispelaaja * Johanna Korhonen (s. 1968), suomalainen toimittaja * Johanna Kujala (s. 1963), suomalainen kauppatieteilijä ja yrityksen johtamisen professori * Johanna Kurkela (s. 1985), suomalainen laulaja * Johanna Kuusisto (s. 1959), suomalainen sisätautiopin professori * Johanna Kykyri (s. 1980), suomalainen kestävyysjuoksija * Johanna Kylmänen (s. 2002), suomalainen pikajuoksija * Johanna Käkönen (s. 1992), suomalainen pesäpalloilija * Johanna Laakso (s. 1962), suomalainen fennougristiikan professori * Johanna Lahti (s. 1971), suomalainen toimittaja * Johanna Laitila (s. 1986), suomalainen kirjailija * Johanna Lamminen (s. 1966), suomalainen yritysjohtaja, Gasumin toimitusjohtaja * Johanna Lammintakanen (s. 1969), suomalainen terveyshallintotieteen professori * Johanna Larsson (s. 1988), ruotsalainen tennispelaaja * Johanna Lecklin (s. 1972), suomalainen nykytaiteilija * Johanna Lehesvuori, suomalainen koloratuurisopraano * Johanna Lehtinen, o.s. Risku (s. 1979), suomalainen kestävyys- ja estejuoksija * Johanna Lindell (s. 1972), suomalainen jalkapalloilija * Johanna Lumme (s. 1990), suomalainen kuvataiteilija, kuvittaja ja kirjailija * Johanna Luukkonen (s. 1966), suomalainen kaupunginjohtaja * Johanna Manninen (s. 1980), suomalainen pikajuoksija * Johanna Mappes (s. 1965), suomalainen evoluutioekologi ja akatemiaprofessori * Johanna Matintalo (s. 1996), suomalainen yleisurheilija ja maastohiihtäjä * Johanna Mattsson (s. 1988), ruotsalainen painija * Johanna Mieth, Hansel Mieth (1909–1998), saksalais-yhdysvaltalainen kuvajournalisti * Johanna Moisander, suomalainen organisaatioviestinnän professori * Johanna Myyryläinen (s. 1994), suomalainen pesäpalloilija * Johanna Mäkelä (s. 1961), suomalainen ruokakulttuurin professori * Johanna Nichols (s. 1945), yhdysvaltalainen kielitieteilijä ja professori * Johanna Niemi (s. 1957), suomalainen prosessioikeuden professori ja akatemiaprofessori * Johanna Nieminen (s. 1966), pesäpalloilija * Johanna Nordblad (s. 1975), suomalainen vapaasukeltaja * Johanna Nordling (s. 1979), suomalainen jalkapalloilija, urheilutoimittaja ja kirjailija * Johanna Nurmimaa (s. 1962), suomalainen näyttelijä * Johanna Nuutinen (s. 1983), suomalainen tanssija ja koreografi * Johanna Ojala-Niemelä (s. 1974), suomalainen SDP:n kansanedustaja * Johanna Omolo (s. 1989), kenialainen jalkapalloilija * Johanna Oras (s. 1970), suomalainen taidemaalari * Johanna Paasikangas-Tella (s. 1974), suomalainen shakkimestari * Johanna Pakola (s. 1970), suomalainen historiankirjoittaja * Johanna Pakonen, suomalainen laulaja, vuoden 2002 tangokuningatar * Johanna Parikka Altenstedt (s. 1963), suomalainen toimittaja ja kirjailija * Johanna Peiponen (s. 1990), suomalainen kestävyysjuoksija * Johanna Pelkonen (s. 1977), suomalainen jääkiekkoilija * Johanna Pentilä (s. 1980), suomalainen pesäpalloilija * Johanna Perkiö, o.s. Manninen (s. 1968), suomalainen korkeushyppääjä * Johanna Pihlajamaa (s. 1973), suomalainen kuvataiteilija ja taidegraafikko * Johanna Pirskanen (s. 2003), suomalainen pesäpalloilija * Johanna Pirttilahti (s. 1968), suomalainen televisiokuuluttaja * Johanna Puhakka (s. 1993), suomalainen näyttelijä * Johanna Pulkkinen (s. 1987), suomalainen kuulantyöntäjä * Johanna Quaas (s. 1925), saksalainen telinevoimistelija * Johanna Rantsi (s. 1983), suomalainen iskelmälaulaja * Johanna Rasmus (ent. Pitkänen ja Louhivuori), Yona (s. 1984), suomalainen laulaja ja lauluntekijä * Johanna Rasmussen (s. 1983), tanskalainen jalkapalloilija * Johanna Raunio (s. 1954), Miss Suomi 1974, malli, laulaja, näyttelijä ja kiinteistönvälittäjä * Johanna Reilin (s. 1963), suomalainen näyttelijä ja teatteriohjaaja * Johanna Rojola (s. 1970), suomalainen sarjakuvapiirtäjä * Johanna Ruonala (s. 1982/1983), suomalainen näyttelijä * Johanna Rusanen-Kartano (s. 1971), suomalainen sopraano * Johanna Ruusuvuori (s. 1964), suomalainen sosiaalipsykologian professori * Johanna Rytkölä (s. 1956), suomalainen kuvanveistäjä ja keramiikkataiteilija * Johanna Rytting Kaneryd (s. 1997), ruotsalainen jalkapalloilija * Johanna Räty (s. 2001), suomalainen koripalloilija * Johanna Saarinen (s. 1973), suomalainen ampumahiihtäjä * Johanna Salmela (s. 1990), suomalainen moukarinheittäjä * Johanna Salmijärvi (s. 1994), suomalainen jalkapalloilija * Johanna "Jonsu" Salomaa (s. 1984), suomalainen muusikko, laulaja, viulisti, lauluntekijä * Johanna Schnarf (s. 1984), italialainen alppihiihtäjä * Johanna von Schoultz (1813–1863), suomalais-ruotsalainen oopperalaulaja * Johanna af Schultén (s. 1965), suomalainen näyttelijä * Johanna Schut, Ans Schut (s. 1944), alankomaalainen pikajuoksija * Johanna Schybergson (1856–1936), suomalainen keksijä ja professori * Johanna Siekkinen (s. 1976), suomalainen iskelmälaulaja * Jóhanna María Sigmundsdóttir (s. 1991), islantilainen poliitikko * Jóhanna Sigurðardóttir (s. 1942), Islannin ent. pääministeri * Johanna Sinisalo (s. 1958), suomalainen kirjailija * Johanna Sinkkonen (s. 1983), kuvataiteilija * Johanna Sipilä (s. 1976), suomalainen taidemaalari * Johanna Skottheim (s. 1994), ruotsalainen ampumahiihtäjä * Johanna Soppela (s. 1993), suomalainen koripalloilija * Johanna Spyri (1827–1901), Pikku Heidin kirjoittanut sveitsiläinen kirjailija * Johanna Strang-Ginouves, suomalainen matkaratsastaja * Johanna Sumuvuori, Nanna Sumuvuori (s. 1976), suomalainen poliitikko * Johanna Suurpää (s. 1962), Suomen oikeusministeriön osastopäällikkö * Johanna Sällström (1974–2007), ruotsalainen näyttelijä * Johanna Tallgren (s. 1986), suomalainen pesäpalloilija * Johanna Tamminen (s. 1966), suomalainen tutkimusprofessori * Johanna Termeulen (1929–2001), alankomaalainen uimari * Johanna Wilhelmina Thurman (1811–1870), suomalainen kauppias * Johanna Thydell (s. 1980), ruotsalainen kirjailija * Johanna Tolonen, Finlandia-talon toimitusjohtaja * Johanna Tukiainen (s. 1978), suomalainen tanssija * Johanna Tuomela (1973–2020), suomalainen syöpätutkija * Johanna Tuomi (s. 1954), suomalainen oopperalaulaja, sopraano * Johanna Tuomola (s. 1961), suomalainen kirjailija * Johanna Turunen (s. 1971), suomalainen kuvataiteilija * Johanna Törn-Mangs, suomalainen radiotoimittaja * Johanna Ukkola (s. 1993), suomalainen maastohiihtäjä * Johanna Valkama (s. 1982), suomalainen kirjailija * Johanna Vehkoo (s. 1976), suomalainen toimittaja ja tietokirjailija * Johanna Venho (s. 1971), suomalainen kirjailija * Johanna Viimaranta (s. 1976), suomalainen kielitieteilijä ja professori * Johanna Viitanen (s. 1975), suomalainen tietokirjailija, toimittaja ja kustannustoimittaja * Johanna Vikman (s. 1978), suomalainen pesäpalloilija * Johanna Viksten, suomalainen näyttelijä, juontaja, ääninäyttelijä ja laulaja * Johanna Vilkki (s. 1956), suomalainen Luonnonvarakeskuksen tutkimusprofessori * Johanna Viramäki (s. 1970), suomalainen pika- ja aitajuoksija * Johanna Virtanen (s. 1981), suomalainen lapsilaulaja, Tenavatähti * Johanna Vuoksenmaa (s. 1965), suomalainen elokuvaohjaaja * Johanna Vuorelma (s. 1983), suomalainen politiikan tutkija * Johanna Westman (s. 1969), ruotsalainen televisiojuontaja ja lastenkirjailija * Johanna Wolf (1900–1985), Adolf Hitlerin sihteeri * Johanna Ylinen (s. 1984), suomalainen judoka == Kuvitteellisia Johannoja == * paavi Johanna, legendan mukaan paaviksi valittu nainen * Johanna ”Hanski” Tähtinen, hahmo televisiosarjassa Blondi tuli taloon * Johanna (mademoiselle Jeanne), hahmo Niilo Pielinen -sarjakuvassa * Johanna Lindhof, televisiosarjassa Hovimäki * Såningskvinnan, "Johanna i Brunnsparken", patsas Göteborgissa == Katso myös == *Johanna I (täsmennyssivu) *Johanna II (täsmennyssivu) *Johanna III (täsmennyssivu) ==Lähteet== * * * * ===Viitteet=== == Aiheesta muualla == Luokka:Etunimet Luokka:Seulonnan keskeiset artikkelit it:Johanna (brano musicale) nl:Johanna